
»Kritičko« mišljenje i drugost uma 


Sažetak 


Cilj je rada usmjeriti pažnju na neke pretpostavke koje se čine važnima za bolje razumije- 
vanje mišljenja koje se dodatno označuje kao »kritičko«. Najprije se uvodno konstatira 
da se govor o »kritičkom« mišljenju pojavio u kontekstu obrazovanja te se podsjeća da je 
»kritičnost« bitna sastavnica mišljenja uopće. Stoga se predstavljaju različiti tipovi uma iz 
kojih se razvijaju različiti tipovi racionalnosti i mišljenja. Pri tom se podsjeća na suvreme- 
nu kritiku apsolutiziranja zapadnjačke diairetičke racionalnosti, a potom se pokazuje kako 
se od jednosti uma razvila pluralnost racionalnosti. U sljedećem poglavlju predstavlja se 
izvorni um kao jedinstvo logosa i mitosa, a nastavno se tematizira ono što se iz perspektive 
diairetičke racionalnosti ne priznaje pripadajućim umu — drugost uma. Potom slijedi prikaz 
mogućnosti priznavanja racionalnosti drugosti uma koja se pokazuje u metafori i analo- 
gijskoj racionalnosti. Sljedeće poglavlje diskutira neke manifestacije posljedica diairetičke 
racionalnosti i s njima povezane poteškoće s obzirom na pretpostavke razvoja sposobnosti 


kritičkog mišljenja. Na kraju se predstavljaju neki uvjeti za kritičko mišljenje. 


Ključne riječi 


um, drugost uma, logos, mit, diairetička racionalnost, analogijska racionalnost, metafora, 


digitalna demencija, Karen Gloy 


1. Uvod 


»Kritičko« mišljenje kao tema akademske i znanstvene rasprave u modi je po- 
sljednjih nekoliko desetljeća. Kao i za sve druge teme koje u jednom trenutku 
postanu moda, traju neko vrijeme i na kraju bivaju zamijenjene drugim tema- 
ma, nameće se pitanje o mogućim razlozima popularnosti tematike »kritič- 
kog« mišljenja. Kritičko mišljenje povezuje se u prvom redu s obrazovanjem. 
John Dewey smatra se začetnikom govora o »kritičkom«, tj. »refleksivnom« 
mišljenju.! Naime, već u prvoj rečenici »Predgovora« svoje knjige How We 
Think [hrv. Kako mislimo|, Dewey navodi razlog bavljenja temom mišljenja, 

Budući da je Deweyeva definicija reflek- 
sivnog mišljenja nezaobilazna i mi je ovdje 
donosimo u vlastitom prijevodu. Po njemu, 
refleksivno mišljenje čini »aktivno, ustrajno i 
brižljivo razmatranje bilo kojeg uvjerenja ili 
pretpostavljenog oblika znanja u svjetlu teme- 
lja na kojemu je izgrađeno i daljnjih zaklju- 
čaka prema kojima teži«. Usp. John Dewey, 
How We Think, D. C. Heath & Co., Publis- 
hers, Boston — New York — Chicago 1910., 
str. 6. Gotovo da ne postoji rad o »kritičkom« 
mišljenju koji se ne poziva na ovo Deweyevo 
djelo. lako Dewey ne govori o »kritičkom« — 
kako se takvo mišljenje naziva u suvremenim 
diskusijama o kritičkom mišljenju — nego o 


»refleksivnom« mišljenju, sadržaj tih dva- 
ju pojmova općenito se uzima u identičnom 
smislu. Naime, konsenzus oko definicije poj- 
ma »kritičko mišljenje« ne postoji, autori se 
uglavnom pozivaju na Deweya, a različiti po- 
kušaji deskripcije ili čak definicije mogu se u 
bitnim elementima, s ostatkom ili bez ostatka, 
svesti na Deweyevu definiciju. Usp. Diane 
F. Halpern, Thought and Knowledge. An In- 
troduction to Critical Thinking, Psychology 
Press — Taylor & Francis Group, New York — 
London 2014., str. 7—8. Iz literature je, među- 
tim, nejasno kako se »refleksivno« pretvorilo 
u »kritičko«. 


FILOZOFSKA ISTRAŽIVANJA 280 N. Malović, »Kritičko« mišljenje i drugost 
170 God. 43 (2023) Sv. 2 (279-295) uma 


a to je povećanje broja predmeta, te s tim povezano i povećanje materijala 1 
principa, što učiteljima otežava poučavanje, a učenicima učenje. Drugim Tije- 
čima, razvoj znanosti stavlja obrazovni sustav u situaciju prosudbe i izbora 
materijala koji bi trebao postati obveznim standardom obrazovanja, a time 
i pred kreatore i aktere toga sustava postavlja nove zahtjeve. Osim množe- 
nja znanja, kao razlog popularizacije govora o »kritičkom« mišljenju poslje- 
dnjih desetljeća uzima se nepreglednost dostupnih i/ili nametnutih informa- 
cija kao posljedica razvoja i neprekidne pristupačnosti digitalnih medija, na 
što reagiraju i obrazovne politike.* Prirodno je da se, barem po broju radova, 
najopširnija diskusija o »kritičkom« mišljenju vodi u kontekstu obrazovanja.? 
Međutim, budući da se radi o činu koji zahvaća sve aspekte ljudskoga života, 
»kritičko« mišljenje promišlja se — eksplicitno ili implicitno — i iz perspekti- 
ve epistemologije, filozofije medija, bioetike, kulture i estetike, psihologije i 
komunikologije.* 

U kontekstu govora o »kritičkom« mišljenju, s ciljem uvida u širu sliku, 
čini se korisnim zapitati se i o mišljenju samom. Naime, sintagma »kritičko 
mišljenje« implicira da postoji i »nekritičko mišljenje«. Potreba rasprave o 
mišljenju sa specifikacijom »kritičko« pokazuje da se s mišljenjem, koje bi 
već po svojoj naravi trebalo biti kritičko, dogodilo nešto što je utjecalo na 
njegovu promjenu s obzirom na razumijevanje značenja mišljenja ili s ob- 
zirom na provedbu, tj. na način mišljenja kao procesa. To što se pojačani 
govor o »kritičkom« mišljenju pojavio u kontekstu obrazovanja povezano je 
sa sustavom obrazovanja i metodama nastavnih procesa, pri čemu se radilo o 
tome da se od učenika uglavnom tražilo »recitiranje«, reprodukcija naučenog 
sadržaja nekog predmeta, najčešće bez razumijevanja. Cilj uvođenja »kritič- 
kog« mišljenja jest popravak upravo te komponente razumijevanja sadržaja, 
a to ispravljanje nije moguće bez promjene metode poučavanja. Istraživa- 
nje i kritičko propitivanje njene su glavne karakteristike. A termin »kritičko« 
je postao toliko važan sastojak intelektualne djelatnosti da je teško pronaći 
znanstveni rad — počevši već od diplomskih radova — u kojemu izraz »kri- 
tičko« neće, barem u jednom dijelu rada, pokušati dati svojevrsnu garanci- 
ju ozbiljnosti i »prave« znanstvenosti. Takvo širenje popularnosti »kritičkog 
mišljenja«, posebice u kontekstu obrazovanja i obrazovnih politika, dovelo 
je prije dvadesetak godina do toga da je pojam »kritičkog mišljenja« izgubio 
svoje značenje, tj. mogao je značiti bilo što za bilo koga, tako dugo dok je 
bio u službi zadovoljavanja zahtjeva obrazovnih politika. Kako Carol Rogers 
ističe, s nedostatkom jasne definicije »kritičke refleksije« — ona rabi izvorni 
Deweyev termin — povezana su četiri problema: prvo, nejasno je po čemu 
se sustavna refleksija razlikuje od drugih oblika misli, što dovodi do drugog 
problema, a to je pitanje procjene nejasno definirane vještine, što u trećem 
koraku dovodi do toga da se o tome ne može govoriti te se, posljedično, kao 
četvrti problem javlja poteškoća praćenja i istraživanja kako profesionalnog 
razvoja učitelja, tako i napredovanja učenika pod vidom refleksivnog mišlje- 
nja." Jednom riječju, kada se ne zna o čemu se govori u temeljnom smislu, još 
manje se može razumjeti nadogradnja. Čini se da se pitanje jasne i razgovijet- 
ne definicije neće riješiti sve dok svaki autor koji se bavi tom tematikom nudi 
neku novu, svoju definiciju, nakon što precizno predstavi definicije drugih 
autora. U isto vrijeme, »kritičko« mišljenje kao mišljenje ili pojava, osobito 
kada je riječ o filozofiji, nije nešto novo.“ Budući da se radi o djelatnosti koja 
nije nova (mišljenje), nego se neke njene karakteristike uzimaju pod povećalo 
u kontekstu obrazovanja, u nastavku će se »kritičko« mišljenje vratiti svojem 


FILOZOFSKA ISTRAŽIVANJA 
170 God. 43 (2023) Sv. 2 (279-295) 


N. Malović, »Kritičko« mišljenje i drugost 
uma 


281 


korijenu, tj. mišljenju kao glavnoj djelatnosti filozofskoga uma i uvjetu mo- 
gućnosti »kritičkog« mišljenja." 


2. Kritika razumijevanja uma zapadnjačke filozofije 


Kada se govori o mišljenju kao glavnoj ljudskoj (i filozofskoj) djelatnosti, te 
o »instrumentu mišljenja«, tj. umu, dobro je podsjetiti se da postoje različiti 
tipovi uma ili, kako se uvriježilo govoriti u smislu istoznačnostiš — različiti 
tipovi racionalnosti i s njima povezani načini mišljenja. Svrha je mišljenja 
da vodi prema spoznaji i znanju. Za to postoje, prije svega, opća logička 

Analizu Okvira nacionalnoga kurikuluma Re- 
publike Hrvatske pod vidom kritičkog mišlje- 
nja kao generičke kompetencije vidi u: Rona 
Bušljeta Kardum, »Zastupljenost vještina 
kritičkoga mišljenja u ishodima učenja među- 
predmetnih tema«, Nova prisutnost 18 (2020) 
3, str. 471-483, doi: https://doi.org/10.31192/ 
np.18.3.3. Govor o kritičkom mišljenju kao o 
generičkoj kompetenciji znači da se ono usva- 
ja kroz sve predmete, kao i kroz međupred- 
metne teme. 

Zasad najopširniji rad na hrvatskom jeziku s 
povijesnim pregledom razvoja »kritičkog« 
mišljenja, predstavljenom Deweyevom te- 
orijom te analizom zastupljenosti kritičkog 
mišljenja u nastavi filozofijskih predmeta je: 
Bruno Ćurko, Kritičko mišljenje u nastavi 
filozofije, logike i etike, Hrvatsko filozofsko 
društvo, Zagreb 2017. Literatura na stranim 
jezicima je gotovo nepregledna, a autori koji 
diskusiji daju ton i ritam mogu se pronaći u 
popisu literature Ćurkove knjige. 

Razumije se da nisu i ne mogu biti nabrojena 
sva područja znanosti. Jednako tako, ovdje 
upućujemo samo na neke od radova uglav- 
nom na hrvatskom jeziku: Usp. Snježana Pri- 
jić-Samaržija,»Isključuje li kritičko mišljenje 
povjerenje u epistemičke autoritete?«, Prole- 
gomena 19 (2020) 1, str. 5-26, doi: https://doi. 
org/10.26362/20200101; Zlatko Miliša, Bru- 
no Ćurko, »Odgoj za kritičko mišljenje i me- 
dijska manipulacija«, MediAnali 4 (2010) 7, 
str. 57—72; Divna Vuksanović, Dragan Ćalo- 
vić, »The Possibility of Critique in an Era ru- 
led by the Media«, /n medias res 9 (2020) 16, 
str. 2489—2498, doi: https://doi.org/10.46640/ 
imr.9.16.1; Lidija Knorr, »www: kritički po- 
tencijali anonimnog dijela interneta«, Jahr 
11 (2020) 2, str. 517—529, doi: https://doi. 
org/10.21860/;.11.2.11; Ivana Zagorac, »KrTi- 
tičko mišljenje i bioetika«, Jahr 3 (2012) 1, 
str. 69-80; Divna Vuksanović, »Estetika nei- 
dentičnog i nova medijska kultura osjećajno- 
sti«, Filozofska istraživanja 31 (2011) 4, str. 
795—804. 

Usp. Carol Rodgers, »Defining Reflection: 
Another Look at John Dewey and Reflecti- 
ve Thinking«, Teachers College Record 104 
(2002) 4, str. 842—866, ovdje str. 843, doi: 
https://doi.org/10.1111/1467-9620.00181. 

Sažet i pregledan povijesni prikaz s glavnim 
predstavnicima »kritičkoga« mišljenja u filo- 
zofiji može se naći u: Bruno Ćurko, Kritičko 
mišljenje u nastavi filozofije, logike i etike, str. 
17—82. 


, 
Mišljenje je po sebi kritičko i sintagma »kri- 
tičko mišljenje« zvuči kao pleonazam. Zbog 
toga smo je do sada naglašavali znacima na- 
voda. Odavde, zbog rasterećenja teksta, pre- 
stajemo navodima naglašavati bilo pridjev 
»kritičko«, bilo sintagmu »kritičko mišlje- 
nje«, osim ondje gdje će to zbog jasnoće biti 
potrebno. 

Usp. Karen Gloy, Vernunft und das Andere 
der Vernunft, Verlag Karl Alber, Freiburg — 
Miinchen 2001., str. 21. 

Već i gruba podjela znanja na prirodoznan- 
stveno i humanističko zrcali različite, iako 
ne sve, vrste racionalnosti. Usp. Petra Kol- 
mer, »Wissen: I. allgemein«, u: Petra Kolmer, 
Armin G. Wildfeuer (ur.), Neues Handbuch 
philosophischer Grundbegriffe, sv. 3, Verlag 
Karl Alber, Freiburg — Miinchen 2011., str. 
2554-2564; Lothar Schafer, »Wissen: II. na- 
turwissenschaftlich«, u: Petra Kolmer, Armin 
G. Wildfeuer (ur.), Neues Handbuch philo- 
sophischer Grundbegriffe, sv. 3, Verlag Karl 
Alber, Freiburg — Miinchen 2011., str. 2564— 
2575; Rudolf Liithe, »Wissen: III. geisteswis- 
senschaftlich«, u: Petra Kolmer, Armin G. 
Wildfeuer (ur.), Neues Handbuch philosophi- 
scher Grundbegriffe, sv. 3, Verlag Karl Alber, 
Freiburg — Miinchen 2011., str. 2575-2587. 

načela, a potom i načela mišljenja, tj. metode specifične za pojedina znan- 
stvena područja, čime su ta područja i određena, tj. ograničena. Mnogovrsnost 
znanstvenih disciplina proizlazi iz mnogovrsnosti metoda i ciljeva istraživa- 
nja. I čovjeku se, kao jedinom mislećem biću na zemlji, sve teže snalaziti u 
toj šumi različitih »znanstvenih« i »neznanstvenih« tvrdnji i zahtjeva. Osim 
toga, racionalnost kakva se razvila iz sjemena antičkog filozofiranja, osobito 
u prosvjetiteljskoj verziji, nailazi na sve više kritičkog propitivanja. Pri tom 
se ne radi samo o umjerenoj kritici koja bi ukazivala na pretjerane zahtjeve ili 
pogreške racionalnosti u području mišljenja, djelovanja i vrednovanja nego, 
kako tvrdi njemačka filozofkinja Karen Gloy, radi se o 


»... radikalnoj kritici uma, koja klasično antropocentrično određenje čovjeka kao C&ov 16yov 
šyov ili animal rationale i s njim povezanu socio-kulturalnu nadmoć logosa postavlja u pitanje i 
niječe u ime tradicionalno potlačene, potisnute ili čak ignorirane drugosti uma, koja se pojavlju- 
je pod imenima poput vanjska i unutarnja priroda, tjelesnost, područje nagona i afekata, osjećaj, 
emocionalnost, smislenost, mašta, san, ludilo i sl.«!? 


Sva »zla« suvremenog svijeta koja se događaju na području tehnike, znanosti, 
kulture, civilizacije 1 uopće javnog i privatnog života posljedica su te apso- 
lutističke i monističke »mitologije, tj. ideologije uma«.!! Takva oštra osuda 
prevlasti 1 monopola zapadnjačkog razumijevanja uma nije samo još jedna 
akademska filozofska rasprava koja se ne tiče nikoga drugoga osim onih koji 
su za to plaćeni ili u tome pronalaze zadovoljenje svojih intelektualnih i inih 
potreba, nego se ovdje postavlja u pitanje sam temelj zapadne civilizacije, 
tim više što se instrumentalna racionalnost u svojim političkim i društvenim 
posljedicama razotkriva 1 pod vidom svoje totalitarnosti, koja se skriva iza 
proklamacije tolerancije.'* Ipak, ni kritika takve racionalnosti — iako se, s 
obzirom na aktualnu motivaciju, uglavnom prati unatrag do moderne — nije 
nešto posve novo. Ona seže sve do početaka zapadnjačke filozofije i može 
se pratiti tijekom čitave povijesti filozofije. Ni prijelaz od mita prema logosu 
nije se događao bez kritike, i to dvostruke. Jedna je bila unutarnja i odnosila 
se na samokritiku uma u smislu određivanja legitimnog i nelegitimnog pod- 
ručja vlastitog mišljenja 1 djelovanja. Vanjska kritika dolazila je iz područja 
drugosti na način da se drugost jačala u odnosu na um i tako mu ostavljala 
sve manje prostora ili ga je u potpunosti apsorbirala. Vanjska kritika događala 
se iz tri smjera koje ćemo ovdje samo nabrojati. Prvi, iz pozicije subracional- 
nosti, oslanja se na jednostavno neposredno iskustvo življenja koje uključuje 
1 sve ono što životu prirodno pripada (poput osjetilnosti, osjećajnosti i na- 
gona), a što je iz perspektive racionalnosti odbačeno kao nešto što je manje 
vrijedno. Kritika ide u smjeru da ne postoji samo racionalnost, nego i druge 
životne snage jednako važne za čovjeka kao i racionalnost.'* Drugi smjer kri- 
tike dolazi iz pozicije supraracionalnosti, u koju se ubrajaju područja religije, 
mistike, umjetnosti i mitologije. Transracionalna kritika proizlazi iz područja 
ljudskoga iskustva koje se ne može jednoznačno pripisati niti subracionalnom 
niti supraracionalnom, nego i jednom i drugom, a to je iskustvo erotičkoga 
koje, iako primarno pripada osjetilnom području, uvijek posjeduje i određenu 
transcendentnu usmjerenost, te ekstaza, halucinacije i stanja izazvana droga- 
ma.'* Jasno, iz perspektive etablirane zapadnjačke racionalnosti na sve ove 
kritike moglo bi se samo odmahnuti rukom kada one ne bi imale svoje razra- 
đene sustave i zastupnike.!“ Ovaj vrlo skraćen pregled kritike sa strane onih 
koje je zapadnjačka racionalnost isključila iz sfere racionalnosti reducirajući 
je 1 krojeći samo po mjeri logosa trebao je ilustrirati složenost diskursa o ra- 

cionalnosti, umu 1 mišljenju. Možda je 1 to jedan od razloga nedostatka jasne 
definicije kritičkoga mišljenja koji smo spomenuli ranije. 


3. Od jednosti uma do pluralnosti racionalnosti 


Netom prikazana kritika razumijevanja uma, koja se osobito proširila u de- 
vetnaestom stoljeću, doprinijela je tome da se u suvremenim filozofijskim 
raspravama radije govori o racionalnosti nego o umu. U njima se um shvaća 
više kao »vršenje racionalnih operacija«,!'* što racionalnosti omogućava da 
raznolikost svojega djelovanja opravdava postojanjem različitih tipova ra- 
cionalnosti. Osim toga, time je, kako ističe Armin G. Wildfeuer, izbjegnuta 
poteškoća određivanja razlike između uma i razuma. Ipak, zamjena termina 
nije pomogla razumijevanju te se razvila i rasprava o značenju pojma »racio- 
nalnost« u odnosu prema umu. Nasuprot postmodernoj skepsi prema umu in- 
zistira se na temeljnom karakteru uma kao orijentiru i regulatoru. Pri tom nije 
u prvom planu um u smislu vlastitog izvora spoznaje iz kojega izviru pojmovi 
i ideje, nego umnost u smislu kriterija i postupka, onoga što se danas, na tragu 
Noama Chomskog, naziva kompetencijom.!" Taj prijelaz iz substantivistič- 
kog u atributivno razumijevanje uma reflektira se u novovjekovnoj zamjeni 
koncepta objektivnog uma konceptom subjektivnog uma. Tu se, smatra Karen 
Gloy, dogodila marginalizacija uma: 


»Spuštanje iz ontoteologije u antropologiju i psihologiju završava tek u instrumentalizaciji uma, 
koja započinje u onom trenutku u kojem se um, jednako kao u modernoj prirodnoj znanosti 
i tehnici, promatra samo još kao strateško djelovanje, kao praktično-tehnički instrumentalni 
um. Istovremeno, taj proces predstavlja rastuću marginalizaciju uma: od jedne nekoć po sebi 
bivajuće objektivne strukture prema subjektivnoj umnoj sposobnosti, koja je, doduše, još opre- 
mljena osobinom objektivnog upućenja, naime sposobnošću čovjeka za mišljenje, spoznavanje 

K. Gloy, Vernunft und das Andere der Ver- 
nunft, str. 10. Izraz »das Andere der Vernunft« 
ovdje je preveden kao »drugost uma«. Izraz 
označava sve ono što je um zapadnjačkoga 
tipa ne priznaje racionalnim, a braća B&hme 
ga definiraju ovako: »Drugost uma: s gledišta 
uma iracionalno, ontološki irealno, moralno 
neprilično, logički alogično. Drugost uma, 
to je sadržajno priroda, ljudsko tijelo, mašta, 
žudnja, osjećaji — ili bolje: sve to, ukoliko si 
ga um ne može prisvojiti.« — Usp. Hartmut 
Bčhme, Gernot Bčhme, Das Andere der 
Vernunft. Zur Entwicklung von Rationalitdit- 
sstrukturen am Beispiel Kants, Suhrkamp, 
Frankfurt na Majni 2016., str. 13. Racional- 
nost je tema o kojoj Karen Gloy piše već dugi 
niz godina pa ćemo se ovdje držati njenog pri- 
kaza i tumačenja. 


ll 


K. Gloy, Vernunft und das Andere der Ver- 
nunft, str. 11. 


12 

Usp. Stjepan Radić, »Dijalektika radikalnog 
prosvjetiteljstva. Njegove mijene i sjene u 
tumačenju čovjeka i stvarnosti«, Bogoslovska 
smotra 90 (2020) 3, str. 537-561, ovdje str. 
552—558. 


13 

Na kraju krajeva i čuđenje i znatiželja kao 
»motori« filozofiranja mogu se označiti kao 
»kognitivne strasti«. Usp. Lorraine Daston, 
Wunder, Beweise und Tatsachen. Zur Gesc- 
hichte der Rationalitćt, Fischer Taschenbuch 
Verlag, Frankfurt na Majni 2003., str. 77—97. 


14 

Usp. K. Gloy, Vernunft und das Andere der 
Vernunft, str. 14-20. 

15 

Najpoznatiji je vjerojatno Michel Foucault. 


16 

Armin G. Wildfeuer, »Vernunft«, u: Petra 
Kolmer, Armin G. Wildfeuer (ur.), Veues 
Handbuch  philosophischer  Grundbegriffe, 
sv. 3, Verlag Karl Alber, Freiburg — Miinchen 
2011., str. 2333—2370., ovdje str. 2360. 


17 
Usp. ibid., str. 2360-2361. 

i djelovanje u odnosu prema svijetu, konačno, prema jednom samo formalnom, metodičkom 
instrumentariju za ovladavanje svijetom.«!* 


Marginalizacija i daljnje sužavanje područja izvornoga razumijevanja uma 
nastavilo se sukcesivnim dodavanjima značenja pojmu racionalnosti u svim 
područjima čovjekova života. Tako čovjek racionalizira vlastite neobjašnjive 
postupke, govori se o potrebi racionalnog trošenja energije,!? o racionaliza- 
ciji kućnih troškova, o racionalnim rješenjima problema ili o racionalizaciji 
proizvodnih odnosa (ovo posljednje u prijevodu znači otpuštanje radnika i 
njihovu zamjenu tehnikom). Jednom riječju, gdje god postoji neki konkretan 
problem koji treba riješiti, kao spas se aktivira racionalizacija. Gubljenjem iz 
vida cjeline i uporabom termina racionalnosti u različitim izvedenicama za 
opis partikularnog i tehničko-instrumentalnog djelovanja koje ima negativne 
posljedice na konkretan ljudski život, dodatno je zasjenilo izvorno značenje 
racionalnosti. Nepromišljenim izjednačavanjem uma s racionalnošću, te po- 
tom racionalnosti s racionalizacijom, u potpunosti se izgubio onaj ključan 
odnos između teoretske i praktične racionalnosti, a to je uska povezanost i 
jedinstvo uvida 1 djelovanja u kojem se zapravo izvorno temeljila umnost dje- 
lovanja.? Bez vrijednosne komponente racionalnosti u Weberovom smislu, 
preostaje samo dehumanizirano-ciljna, tehničko-instrumentalna racionalnost 
koja se manifestira u ovladavanju prirodom i birokratskoj etatizaciji društva. 


Raspad jednoga jedinstvenog uma na mnogo različitih racionalnosti, čija se 
specifičnost određuje jednostavnim pridijevanjem predmeta prema kojemu 
je dotična racionalnost usmjerena, stvorilo je još veću zbrku 1 dodatno za- 
mutilo vodu razumijevanja uma. Stvorio se dojam da je »racionalnost« po- 
stala i ukras i svojevrsna garancija znanstvene ozbiljnosti ako je se pridoda 
onomu o čemu se govori: moralna racionalnost, gospodarska racionalnost, 
pragmatička racionalnost, funkcionalna racionalnost, politička racionalnost i 
tako dalje, već prema želji 1 potrebi. Bilo je više ozbiljnih filozofijskih poku- 
šaja usustavljenja različitih tipova racionalnosti, ali ni ti pokušaji nisu doveli 
do konsenzusa (što ne čudi, budući da iza njih stoje velika imena) jer svaki 
pokušaj polazi od drugog temelja klasifikacije, te se zbog toga govori i o 
inkomensurabilnosti tipova racionalnosti.*' Ovdje se, zbog sveobuhvatnosti, 
ali bez pretjerane fragmentacije, priklanjamo trostrukoj klasifikaciji mogućeg 
sustava uma kako je predlaže Gloy. Prva je paradigmatička, 1 obuhvaća po- 
javnosti uma u različitim filozofskim sustavima, te se u njoj isprepliću i ostale 
dvije klasifikacije. Druga se određuje s obzirom na područje primjene uma 
koji, to valja naglasiti, ostaje jedan, ali se promatra pod različitim aspektima 
koji su uvjetovani konkretnim područjem primjene. Treći je vid klasifikaci- 
je strukturalan i spaja različite forme racionalnosti u smislu različitih oblika 
mišljenja, poput znanstvenog, praktičnog, umjetničkog ili mitskog.** Ova kla- 
sifikacija, međutim, samo pabirči postojeće koncepte racionalnosti ne nudeći 
pokušaj određivanja temeljnog značenja uma. Da bi se prispjelo do njega u 
svim njegovim pojavnostima, najbolje je poći od antičkog predloška iz kojega 
se zapadnjačka racionalnost razvila. Put prema izvornom značenju pomalo 
je heretičke naravi, jer se radi o protivljenju dominantnom tumačenju uma 
ekskluzivno povezanog s argumentacijom 1 obrazloženjem, te uvođenjem i 
priznanjem onoga, distanciranjem od čega je filozofija, kako se smatra, zado- 
bila svoj identitet — mita. 

4. Um — jedinstvo mitosa i logosa 


Rođenje filozofije općenito se opisuje kao prijelaz od mita prema logosu i 
kao prekid mitološkog tumačenja svijeta 1 čovjeka. Međutim, ne smije se pre- 
vidjeti da je ne-filozofski govor preživio sve do danas, prije svega, u religij- 
skom i umjetničkom području, ali i u svakodnevnom simboličkom govoru. 
Iz povijesti filozofije također nam je poznato da se taj prijelaz nije dogodio 
preko noći, nego da se i kod filozofa koji su izgradili svoje filozofske sustave 
još uvijek može pronaći »mitski govor«, za što je najbolji primjer Platonovo 
kozmološko/kozmogonijsko djelo Timej, u kojem se isprepliću mitska i fi- 
lozofijska/znanstvena objašnjenja. Karen Gloy, polazeći od analize Fedona, 
zastupa mišljenje da je mit logička forma sui generis, a ne logosu inferiorna 
figura mišljenja. Ona tvrdi da su za Platona znanstvena argumentacija i mito- 
loški prikaz dva komplementarna načina objašnjenja svijeta. Argumentiranju 
se, naravno, daje prednost, ali se mitski govor ne odbacuje u potpunosti. Ako i 
pred-filozofski mit i filozofsko-znanstveni logos mogu pridonijeti objašnjenju 
svijeta, u čemu se onda oni međusobno razlikuju? Gloy gotovo nedostižnom 
minucioznošću analizira izvore i navodi šest točaka, koje ćemo prikazati u 
najkraćim crtama. Prva razlika tiče se odnosa prema stvarnosti. Mit uz po- 
moć slika, prispodoba i priča poput ogledala nudi neposredniji odnos prema 
stvarnosti, nego pojam kao filozofsko-znanstveni konstrukt. S tim je poveza- 
na druga razlika, a to je simultanost i sukcesivnost prikaza svijeta. Filozof- 
sko-znanstveni pristup cjelini svijeta događa se sukcesivno putem sastavlja- 
nja pojedinačnih dijelova, dok se mit temelji na odnosu pars pro toto i u dijelu 
prikazuje cjelinu. Treća razlika sastoji se u tome što logos, u želji da bude 
što precizniji 1 jasniji, svijet reducira na koherentan sustav odnosa, dok mit 
obuhvaća i zrcali puninu života sa svim njegovim paradoksima, antagonizmi- 
ma, kontradiktornostima i heterogenostima. Sljedeća, četvrta razlika dotiče 
znanstveno razdvajanje konkretnog pojedinačnog slučaja i općeg pojma ili 
zakona, tj. konkretnog 1 apstraktnog. Mit te razlike briše i objašnjava svijet 
uz pomoć numinoznih bića koja na svim mjestima i u svim vremenima imaju 
jednako značenje. Dok mit, i to je peta razlika, za tumačenje svijeta koristi 
svakodnevnom životu bliske kategorije (poput života, starenja i umiranja), 
znanstveno-filozofski diskurs kvantifikacijom reducira stvarnost na logičke i 
matematičke formulacije. Potom se dodatno te formulacije i iz njih stvoreni 
pojmovi, i to je posljednja razlika, sabiru u jedan znanstveni sustav s vlastitim 


18 


K. Gloy, Vernunft und das Andere der Ver- 
nunft, str. 23-24. 


19 

Vremenski zreliji čitatelj prisjetit će se 
EPP-ovskih filmića u vrijeme redukcija s po- 
četka osamdesetih godina prošloga stoljeća sa 
slavinom iz koje teče voda uz pisanu i usmenu 
opomenu: »S energijom racionalno!«. Danas 


Verlag Karl Alber, Freiburg — Miinchen 2007., 
str. 173-254. O ključnoj važnosti jedinstva 
teorijske i praktične filozofije kao obrani od 
njezina fragmentiranja i marginaliziranja te 
apsolutizacije relativizma vidi: Lino Veljak, 
»Principi ontologije i pitanje o primatu onto- 
logije nad logikom i gnoseologijom«, Studia 
lexicographica 5 (2011) 2, str. 5—20. 


su se takvi pozivi pretvorili u sveopći poziv 
na spašavanje zemlje. 


20 

Usp. K. Gloy, Vernunft und das Andere der 
Vernunft, str. 24. Također vidi: Karen Gloy, 
Von der Weisheit zur Wissenschaft. Eine Ge- 
nealogie und Typologie der Wissensformen, 

Usp. Wolfgang Welsch, Unsere postmoderne 
Moderne, Akademie Verlag, Berlin 1993., str. 
267—270. 

Usp. K. Gloy, Vernunft und das Andere der 
Vernunft, str. 29-30. 

zakonitostima i specijaliziranim pojmovima i potpojmovima među kojima se 
onda traže uzroci kao moguća objašnjenja pojava.? 

Tako je znanost dobila svoju bitnu karakteristiku — znanje o uzrocima. Pod 
tim vidom mogu se razumjeti 1 Aristotelovi uzroci te uopće razvoj prirodnih 
znanosti, osobito od sedamnaestoga stoljeća. Otkrivanje uzroka, eksperiment 
i matematika pokazali su se osobito plodnom metodom za prirodoslovne zna- 
nosti pa ne čudi što se takav tip racionalnosti, zahvaljujući sposobnosti ma- 
nipulacije prirodom, ubrzo profilirao kao najzaslužniji za napredak** čovje- 
čanstva, ali i nametnuo kao jedini vjerodostojan. Čak je i filozofija, u želji da 
se afirmira kao »znanstvena« u scijentističko-pozitivističkom smislu, upala u 
fetišizam metode te se dala upregnuti u jaram instrumentalnosti, konzumeri- 
zma i profita, zapostavljajući kontemplacijsku metodu traženja znanja u smi- 
slu životne orijentacije.?* Ipak, čini se da stvarnost demantira mogućnost svoje 
redukcije na instrumentalni um jer se sve više otkriva da stvarnost funkcionira 
ne samo po nama poznatim zakonima nego i u kaotičnom režimu koji uklju- 
čuje nepredvidljivost (dok je bitna karakteristika instrumentalnog uma upravo 
predvidljivost i izračunljivost). Kontingentnost u smislu »i-jednog-moći-biti- 
drugačije«** vrijedi i za svijet, i za čovjeka, i za spoznaju. Ljudi nisu cigle 
i povijest nije matematika. U ovom se radu od početka govora o umu te o 
različitim tipovima uma i racionalnosti želi skrenuti pažnja upravo na to da 
se dominacija jednog tipa uma u okviru određenog kulturnog miljea ne smije 
tumačiti u smislu vrijednosne i epistemičke ekskluzivnosti.?" Ponajprije, taj 
tip racionalnosti karakterističan je samo za onaj dio svijeta koji je snažnije 
obilježen znanstveno-tehničkom civilizacijom. Zato valja istražiti 


»... ne postoje li i u mitu, umjetnosti, religiji, svijetu života i slično skriveni ili bolje, drugi, do 
sada neprepoznati oblici racionalnosti.«?? 


Takvo istraživanje zahtijeva svijest o povijesno i kulturološki uvjetovanoj pri- 
padnosti određenom tipu racionalnosti uključujući i individualne načine mi- 
šljenja. Svijest o tome pak otvara oči o ograničenosti vlastite pozicije, što ne 
bi trebalo rezultirati odustajanjem od bilo kakvog pokušaja traženja »istine«, 
nego intelektualnom iskrenošću i poniznošću. Na kraju krajeva, ako svako 
novo stečeno znanje ili spoznaja otvara nove horizonte još većega neznanja, 
zašto bi stvar bila drugačija sa spoznajom onoga na čemu se naša spoznaja 
temelji? 

Tražeći temeljno značenja uma Karen Gloy u Platonovu Timeju otkriva pred- 
ložak za razumijevanje uma preko kojega dolazi do toga da 


»... pod umom treba razumjeti sposobnost za strukturiranje svijeta, pri čemu se ovdje spo- 
sobnost ne misli u psihološkom smislu, a još manje u tjelesno-fiziološkom smislu, kao što je 
gledanje sposobnost oka, dakle tjelesnog organa. Sposobnost za strukturiranje, koja na jednak 
način pripada spoznavanju i djelovanju i u konačnici objašnjava njihovu međusobnu pripadnost, 
ovdje se reducira na čistu analizu forme, pri čemu je od sekundarnog značenja jesu li forme već 
unaprijed dane, leže li u stvarima pa ih um samo izvlači i smješta u svijest kao u realističkom 
tumačenju ili su od strane subjekta nametnute svijetu kao u transcendentalfilozofijskom tumače- 
nju ili među njima postoji paralelnost.«? 


Ono što je pri tom važno jest da 1 spoznajni i djelatni aspekt zadrže svoju 
aktivnost jer je um u teoriji i praksi i strukturirano i strukturirajuće djelovanje 
koje se manifestira u načinu djelovanja subjekta prema svijetu. Iz toga mno- 
gostrukog odnosa subjekta i objekta um se pokazuje pod različitim vidovima, 
tj. »umsko« se može pripisati radnjama, izvršitelju i rezultatima. Pri tom treba 
paziti na dvoje. Prvo, pokušaj određivanja uma kao »strukturirano-strukturi- 
rajućeg djelovanja«? ne može se poistovjetiti sa strategijskim djelovanjem 

instrumentalnog uma koje je primarno usmjereno na uporabu sredstava za 
postizanje ciljeva ne uzimajući u obzir etičke ili estetičke vrijednosti. S druge 
strane, to ne znači da se umu odriče strategijsko djelovanje, nego se samo 
želi naglasiti nedopustivost svođenja uma na njegovu strategijsku varijantu 
u verziji u kojoj se ona proširila u prirodoslovno-tehničkom području. Struk- 
turirano-strukturirajući um jest širi te uključuje i vrijednosnu komponentu. 
Drugi element koji se ne smije ispustiti iz vida jest sljedeći: ako je um i način 
postupanja spoznaje i djelovanja, tj. metoda (put), onda on stoji u napetosti 
između početka i kraja toga puta, odnosno između dijela i cjeline, te kao takav 
mora neprestano uzimati u obzir cjelinu — kako apsolutnu, tako 1 relativnu. To 
zadržavanje pogleda na cjelini zapravo je konstitutivni element uma: 


»Od pristupa cjelini, od načina poimanja cjeline, određuje se i način postupanja uma.«?! 


Iskustvo cjeline je noetička spoznaja, um cjelini pristupa intuitivno ili ima- 
ginativno, ali u suradnji s dianoetičkom spoznajom, tj. diskurzivno preko 
dijelova cjeline. Radi se o dvjema stranama iste umske sposobnosti, s tim da 
su mogući različiti diskurzivni putovi. Polazeći od načina strukturiranja uma 
moguće je formulirati različite tipove uma s vlastitim logikama s obzirom na 
cjelinu.** U zapadnjačkom kulturnom krugu dominira klasifikacijsko mišlje- 

Usp. K. Gloy, Vernunft und das Andere der 
Vernunft, str. 32-34. 

Spominjući napredak, nije na odmet primijeti- 
ti da se napredak povezuje s instrumentalnim 
umom koji prije svega uključuje gospodarenje 
prirodom sredstvima tehnike, a kolateralni re- 
zultat toga je danas, među ostalim, ekološka 
problematika. Analogno tome, opravdan je 
oprez kada se radi o promjeni i »poboljšanju« 
čovjeka manipulacijom gena i tehnologijom. 
Iskustvo nas uči da se u trenutku uvođenja 
inovacija ne poznaju uvijek sve dugoročne 
negativne posljedice. U tom smislu bilo bi 
bolje postupati po principu opreza po cijenu 
sporijeg napretka, nego srljanje u nepoznato 
za koje se ne zna niti hoće li se moći popraviti 
ako stvar ode u krivom smjeru. 

Usp. Šimo Šokčević, »Aberacije “utopijskog 
uma* i hrabrost filozofiranja«, Filozofska 
istraživanja 34 (2014) 3, str. 361-375; Damir 
Smiljanić, »Kriza filozofije i zadatak metafi- 
lozofije«, Filozofska istraživanja 34 (2014) 
3, str. 299-314; Nenad Malović, »Kontem- 
placija i simboli — metoda i govor filozofije«, 
u: Nenad Malović, Mišljenje i djelovanje. O 
znanju, društvu i vrijednostima, Katolički bo- 
goslovni fakultet Sveučilišta u Zagrebu, Kr- 
šćanska sadašnjost, Zagreb 2016., str. 45—70. 

Kurt Wuchterl, Kontingenz oder das Andere 
der Vernunft. Zum Verhdiltnis von Philosophie, 
Naturwissenschaft und Religion, Franz Stei- 
ner Verlag, Wiesbaden 2011., str. 11. 

Osobito umjetnost i filozofija trebale bi izbje- 
gavati redukciju stvarnosti na matematizirano 
i tzv. egzaktno mišljenje. Pjesničko i umjet- 
ničko mišljenje proširuju mogućnosti artiku- 
lacije iskustva i stvarnosti na način kako to 
matematiziranim predodžbama nije moguće. 
Kao što postoji jezik glazbe ili slikanja, po- 
stoji i mišljenje u poeziji i filozofiji koje se ne 
da jednostavno i bez ostatka svesti na »propo- 
zicionalno« mišljenje u »znanstvenoj« prozi. 
Usp. Pirmin Stekeler- Weithofer, »Denken«, u: 
Petra Kolmer, Armin G. Wildfeuer (ur.), Neu- 
es Handbuch philosophischer Grundbegriffe, 
sv. 1, Verlag Karl Alber, Freiburg — Miinchen 
2011., str. 492—508, ovdje str. 506. 

Usp. K. Gloy, Vernunft und das Andere der 
Vernunft, str. 36. 

Ibid., str. 3738. 

Ibid., str. 39. 

Ibid., str. 40. 


32 
Bez umišljaja cjelovitosti, Karen Gloy razli- 
kuje slijedeće tipove uma kako ih je iščitala 
iz duhovne i kulturne povijesti: »1. linearni, 
aditivni tip uma (metoda lista), 2. diairetički, 
hijerarhijski tip uma koji se grana (metoda 
klasifikacije), 3. cirkularni (kružni) tip uma 
(dijalektička metoda), 4. metaparadoksalni 
tip uma koji povezuje pozitivnu i negativnu 
dijalektiku, koji upućuje od ništa prema cirku- 

nje koje se temelji na diairetičkom tipu uma oslanjanjem na formalnologičku 
i matematičku racionalnost, osobito na tri logička principa — identiteta, (ne) 
proturječnosti i isključenja trećega — te na osnovne oblike misli (na pojmu, 
sudu i zaključku), u kojima se, kroz nauk o višim i nižim pojmovima, najbolje 
pokazuje hijerarhijska struktura toga tipa uma.?* Tako shvaćena, formalizira- 
na logika bliža je logici računanja nego logici mišljenja te je kao takva nea- 
dekvatna za filozofijsko mišljenje.“ O problemima toga tipa uma već je bilo 
govora pod imenom instrumentalne racionalnosti pa ovdje nećemo ulaziti u 
dublje analize njegove strukture, nego ćemo ukratko prikazati tip racionalno- 
sti koji se nalazi takoreći na granici između racionalnosti 1 iracionalnosti, a to 
je analogni tip racionalnosti. 


Analogijsko mišljenje obično se ne povezuje s umom i racionalnošću, a oso- 
bito ne sa znanstvenošću. Potječe iz vremena mitova još prije »otkrića« logo- 
sa, ponovno je oživjelo u vrijeme renesanse, danas se uglavnom povezuje s 
astrologijom, parapsihologijom, homeopatijom i hiromantijom i smješta, kao 
alogično 1 iracionalno, u područje magije i okultizma. Suvremena suspenzi- 
ja analogijskog mišljenja rezultat je, kako ističe Gloy, nekompatibilnosti s 
dominantnim klasifikatorskim tipom znanstvenosti. Ipak, i kod analogijskog 
mišljenja se radi o »formalnom, shematiziranom postupku s općerazumljivim 
zakonitostima, koji je univerzalno primjenjiv i intersubjektivno komunika- 
bilan i koji jednako tako kao i klasifikatorski model zadovoljava znanstvene 
kriterije shvatljivosti, semantičke jasnoće i preciznosti, logičke dosljednosti 
— iako neke druge, a ne specifikacije odnosno klasifikacije — operativnog Tu- 
kovanja itd.«,** te mu se stoga ne može zanijekati vlastiti tip racionalnosti 
s vlastitim zakonitostima i vlastitom logikom.** Analogije se pojavljuju u 
barem tri varijante, kao prostorno-vremenski identitet, kao prostorno-vre- 
menski kontigvitet (simultano u prostoru ili sukcesivno u vremenu), te kao 
povezanost neovisno o prostoru i vremenu. Temelj analogijskog mišljenja je 
predodžba o tome da je sve jedno i da je jedno sve.*" Ta »sve-jednost« nije 
karakteristična samo za magično-mitsku sliku svijeta, nego i danas postoji u 
pjesništvu i umjetnosti.? 

Svaki tip uma zahtijeva za sebe univerzalnost, tj. sposobnost obuhvaćanja 
cjeline te se s pravom postavlja pitanje kakav je, s obzirom na takvu hetero- 
genost, njihov međusobni odnos. Upravo u činjenici da svaki od tipova uma 
može biti shvaćen i holistički, na način da u sebi uključuje sve ostale, ali 1 par- 
cijalno, kao dio drugog holistički shvaćenog tipa uma, može se pretpostaviti 
da postoji »indiferentni temelj: prostor, materija, čista mogućnost«.?? U tom 
indiferentnom temelju treba tražiti i onu drugost uma, ono čemu zapadnjački 
tip racionalnosti ne priznaje racionalnost. 


5. Drugost uma — metafora i analogijska racionalnost 


Već smo u kontekstu govora o mitu bili spomenuli kritiku na račun znanstve- 
no-tehničke racionalnosti koja je od Novoga vijeka osobito ojačala u odnosu 
na kontemplativno orijentacijsko znanje kakvo se njegovalo u Antici, a pre- 
uzelo ga je i dalje, sustavno, razvijalo kršćanstvo.““ Međutim, i jedan i drugi 
tip racionalnosti (kao i sve ostale oblike uma i znanja) može se, iz perspektive 
drugosti uma, podvrgnuti kritici zbog toga što oba tipa stvaraju sustave tu- 
mačenja svijeta koji omogućuju stvaranje sustava moći i vladanja.“! Navada 
takvog načina mišljenja potječe od Platonove špilje 1 hijerarhizacije spozna- 
je i stvarnosti. Mišljenje na način »gore — dolje« te na način »određujuće 


FILOZOFSKA ISTRAŽIVANJA 289 N. Malović, »Kritičko« mišljenje i drugost 
170 God. 43 (2023) Sv. 2 (279-295) uma 


— određeno« postavlja um na pijedestal najvišeg principa. Međutim, drugost 
uma, tj. sve ono što ona označuje, ne može se promatrati samo kao ono što 
se određuje, kao ono što je podređeno određujućem (tj. umu), nego drugost 
uma tvori temelj mogućnosti stvaranja struktura, a time i temelj mogućnosti 
onog određujućeg. Drugost uma se u odnosu prema umu može pod tim vidom 
promatrati na tri načina: subracionalno (kao podređeno umu), hiperracionalno 
(kao nadređeno umu) te kao transracionalno (na istoj razini sumom).+“ 


Ako se drugost uma opire instrumentalnoj klasifikatorskoj racionalnosti, po- 
stavlja se pitanje može li se i kako njoj uopće pristupiti pod spoznajnim vi- 
dom. Gloy navodi tri moguća pristupa. Prvi je negativan i sastoji se u tome da 
se svim tipovima racionalnosti negira mogućnost određenja drugosti uma. To 
ostavlja prazno mjesto koje upućuje na totalitet umskih struktura. Taj pristup 
poznat je iz negativne metafizike i negativne teologije, a postmoderna (važnu 
ulogu u tomu odigrao je Derrida) ga je prisvojila svojom kritikom tradicio- 
nalne zapadnjačke racionalnosti, naglašavanjem mnoštva umjesto jedinstva, 
razlike umjesto identiteta i relativnosti umjesto temelja.“ Drugi pristup na- 
ziva se pozitivnim, a radi se o tome da postoje i drugi putovi prema drugosti 
osim kognitivne sposobnosti uma. Ti putovi, ovisno o tome kako se drugost 


larnom paradoksu, 5. analogan, asocijativan 
tip uma (metoda skladnosti).« — Ibid., str. 41. 


33 
Usp. ibid., str. 67—114. 


34 

Usp. Peter Reisinger, »Kalkiilisieren oder 
Denken? Zur Bestimmung mčglicher Ratio- 
nalititstypen aus einer Kritik ihrer moglichen 
Symbolisierbarkeit«, u: Karen Gloy (ur.), Ra- 
tionalitditstypen, Verlag Karl Alber, Freiburg — 
Miinchen 1999., str. 88—108. O racionalnosti 
i broju vidi: Silvio Vietta, Rationalitćt — Eine 
Weltgeschichte. Europdische  Kulturgeschi- 
chte und Globalisierung, Wilhelm Fink Ver- 
lag, Miinchen 2012., str. 69-124. 


35 

K. Gloy, Vernunft und das Andere der Ver- 
nunft, str. 207-208. U nastavku se analizira 
struktura analogijskog mišljenja na primjeru 
četiriju slika »Četiri godišnja doba« renesan- 
snog slikara Giuseppea Arcimboldoa (1527. 
— 1593.), a ovdje predstavljamo samo konač- 
ne rezultate. 


36 

Za detaljniju analizu takve racionalnosti vidi: 
Manuel Bachmann, »Zur Rationalitat der Ge- 
heimwissenschaften. Das Koordinatensystem 
im hermetischen Kosmogramm«, u: Karen 
Gloy (ur.), Rationalitćitstypen, Verlag Karl Al- 
ber, Freiburg — Miinchen 1999., str. 185-212. 


37 

Usp. K. Gloy, Vernunft und das Andere der 
Vernunft, str. 224-235. 

38 


Usp. Karen Gloy, »Kalkulierte Absurditat — 
Die Logik des Analogiedenkens«, u: Karen 


Gloy (ur.), Rationalitćitstypen, Verlag Karl Al- 
ber, Freiburg — Miinchen 1999., str. 213-243. 
U kontekstu umjetnosti estetski doživljaj pro- 
stora i vremena, nazvani asinkronizam i asin- 
korizam predstavljaju »ključ razumijevanja 
umjetnosti«. Usp. Ivan Dodlek, »Umjetnost 
kao preobražavanje vremena i prostora. Ku- 
pareovo odgonetanje zagonetke umjetnosti«, 
Riječki teološki časopis 24 (2016) 2, str. 199— 
220, ovdje str. 201-205. 


39 


K. Gloy, Vernunft und das Andere der Ver- 
nunft, str. 292. 


40 

Možda Berdjajevljevo predbacivanje Tomi 
Akvinskome stvaranje teoloških sustava i 
time previše zatvoreno mišljenje koje ne 
može na primjeren način uključiti Boga mo- 
žemo, s oprezom, tumačiti upravo kao nedo- 
statak otvorenosti ili svijesti za drugost uma. 
Usp. Anto Gavrić, Nikola Bolšec, »Odnos N. 
Berdjajeva prema J. Maritainu i tomizmu«, 
Obnovljeni život 69 (2014) 3, str. 291-301. 


41 


Nietzscheova kritika tog modela vladanja i 
služenja s agendom prevrednovanja svih vri- 
jednosti predstavlja svojevrsni uvod u moder- 
nu. Usp. K. Gloy, Vernunft und das Andere 
der Vernunft, str. 295. 


Eo) 
Usp. ibid., str. 296. 


43 
Usp. ibid., str. 299-311. 

razumije, mogu biti subracionalni (Nietzcheov naturalistički vitalizam), hi- 
perracionalni (drugost kao božanska sfera) i transracionalni (kompleksnost 
svijeta života).“ Treći je put metaforički, pri čemu se drugost opisuje pomoću 
metafora, slika, prispodoba i mitova. Pri tom se postojanje drugosti uma pret- 
postavlja, a odnos s njom se uspostavlja na analogan način prenošenjem slika 
iz područja uma na područje drugosti uma. Tu dolazi do izražaja (već kod Pla- 
tona) odnos mita i filozofije, metafore 1 pojma, analogije i klasifikacije. Ako 
se, naime, želi artikulirati drugost uma dodirnuta življenjem, svakodnevni je- 
zik koji se temelji na klasifikatorskom načinu mišljenja, zakazuje. Jezik koji 
može artikulirati to iskustvo jezik je poezije. Njegova je karakteristika da se 
ne oslanja na redukcionistički način mišljenja (kao u slučaju klasifikatorskog 
mišljenja), nego na neredukcionistički analogijski. To, međutim, ne znači da 
se tu radi o iracionalnosti: 


»Mitologija, poezija, umjetnost, koji uz veliki broj retoričkih figura rabe i metafore, jednako su 
tako racionalni kao i klasifikacijsko mišljenje, samo što se tu radi o drugoj vrsti racionalnosti.«* 


Područje drugosti uma iz perspektive diairetičkog ili dijalektičkog tipa ra- 
cionalnosti nešto je posve drugo što se ne može dohvatiti racionalno, ali iz 
perspektive analogijskog tipa racionalnosti drugost se može povezati upravo 
s tim tipovima racionalnosti, za što prikladnu sliku nudi model vala i česti- 
ce u kvantnoj teoriji (nereducirani val u odnosu prema reduciranoj čestici). 
Analogno jeziku fizike, i ovdje se može govoriti o komplementarnosti. Ono 
što je nespojivo u klasifikatorskom načinu mišljenja, spojivo je u analogij- 
skom načinu mišljenja koje na taj način postaje poveznicom racionalnosti i 
iracionalnosti. S tim da se za drugost uma ne može sa sigurnošću tvrditi bilo 
da je racionalna bilo da je iracionalna. Ovim prikazom različitih mogućnosti 
odnosa uma i drugosti uma izašlo je na vidjelo u kojoj mjeri interpretacija 
toga odnosa ovisi o interpretaciji strukture uma. To, zaključuje Gloy, može 
ljudima zapadnjačkog tipa racionalnosti pomoći bolje razumjeti druge kulture 
1 tumačenja svijeta bez da ih se unaprijed proglasi iracionalnima. 


»K tome, ovakva promišljanja mogu, s obzirom na krizu našeg zapadnjačkog tipa racionalnosti, 
pokazati putove prema drugim oblicima mišljenja, koji su, poput analogijskog obuhvatniji i 
holističkiji i koji obećaju ispravljanje rascijepanosti našega razumijevanja svijeta.«** 


6. Škola za život i/ili tržište rada — klasifikatorska racionalnost 


Nakon teorijskog prikaza kompleksnosti razumijevanja uma ili mišljenja ili 
racionalnosti ili kako već zvali tu ljudsku sposobnost 1 iz nje izviruću djelat- 
nost, korisno je otvoriti oči za hic et nunc. Radi se o tri moguće protivštine, 
ali u isto vrijeme i tri izazova za mišljenje koje želi biti »kritičko«. Podrazu- 
mijeva se da ove protivštine ne iscrpljuju sve moguće poteškoće, ali ove nam 
se čine važnima jer se tiču upravo mišljenja ili načina života i djelovanja koji 
utječu na načine mišljenja, a koji nisu komplementarni s izvornim razumije- 
vanjem uma ili pak s onim što se danas naziva »kritičkim« mišljenjem. 

U prethodnim poglavljima više je puta spomenuta klasifikatorska racional- 
nost na kojoj se temelji instrumentalna racionalnost kao aplikacija usmjerena 
prema točno određenom cilju u prirodoznanstveno-tehničkom smislu. Dobro 
je kada tim putem napreduje gospodarstvo na kolima znanosti. Poteškoće 
nastaju kada se gospodarska logika primijeni na obrazovanje te se ono želi 
pretvoriti u sustav za hranjenje tržišta rada. Nema sumnje da uspješno gospo- 
darstvo proračunski omogućuje opstanak sustava obrazovanja. To, međutim, 

ne opravdava gledanje na školu u prvom redu u funkciji tržišta, kako se mož- 
da može iščitati posljednjih godina iz intenzivnog reklamiranja i financijske 
podrške STEM području. »Život« iz sintagme »škola za život«, s kojom se 
promovira najnovija kurikularna reforma, ne smije se svesti na radno mjesto 
ili zaposlenje. Zaposlenje jest važan, ali ipak samo jedan segment čovjekova 
života. To znači da bi škola za život imala doprinijeti cjelokupnoj dobrobi- 
ti čovjeka, uključujući i njegovo »postajanje čovjekom« i u kulturnom, eti- 
čkom, vrijednosnom, društvenom — u najširem duhovnom smislu.“" Iako se 
i to može nazvati svojevrsnim ciljevima, tu se ipak radi o nečemu što se ne 
može ostvariti primjenom instrumentalne racionalnosti, nego se zahtijeva 
spremnost i sposobnost refleksivnog (kritičkog?) promišljanja. To promišlja- 
nje ne smije se opet usmjeriti samo na propitivanje, raspravu, zauzimanje 
stavova i argumentiranje predmetnih sadržaja, nego se u prvom redu odnosi 
na »razmatranje« i »propitivanje« života kao takvoga i na mjesto i značenje 
određenih sfera na ljestvici vlastitih (i tuđih) životnih vrijednosti i načela, 
što pak nužno uključuje i drugost uma. Drugim riječima, znanje je potrebno 
staviti u »kulturnu perspektivu«, koja može pomoći da se spriječi podvrgava- 
nje znanja »managerskomu upravljanju i interesu financijskoga kapitala«.?# 
Obrazovanje pod vidom klasifikatorske racionalnosti, kao priprema za trži- 
šte rada, ne bi prema tome smjelo postati kriterijem uspješnosti obrazovanja. 
Mišljenje, bilo da mu se doda pridjev »kritičko« ili »refleksivno«, bilo da se 
govori jednostavno o »mišljenju« (u glagolskom obliku), ima važnu ulogu i 
može pomoći pri buđenju i održanju svijesti o potrebi očuvanja čovjeka pred 
pokušajima njegove profitu podvrgnute funkcionalizacije. 

Druga zapreka na koju treba svratiti pažnju jest neizmjerna količina infor- 
macija, zahvaljujući digitalnim tehnologijama, dostupna u bilo koje vrijeme 
i na bilo kojem mjestu. Glavni posao u traženju korisnih informacija danas 
gotovo da se u prvom redu sastoji u prepoznavanju 1 eliminaciji informacij- 
skoga smeća. Suvremeno traženje počinje na mrežnim preglednicima. Svaki 
upisan traženi pojam rezultira stotinama tisuća i više »pogodaka«. Pri tom na 
vrhu nisu oni najkvalitetniji i najozbiljniji, nego oni pomoću algoritama tako 
namješteni da »iskoče« na vrh. A to namještanje povezano je s reklamom 
i profitom. Fragmentacija nije karakteristična samo za mrežne preglednike, 
nego je »proizvodi« i sama znanost razdiobom na uvijek nove grane i speci- 
jalizacije sa sve bržim povećanjem znanja u sve užim specijalizacijama. Put 


44 
Usp. ibid., str. 312-323. 

znati od kakve se antropologije polazi kada 
se govori o obrazovanju, o čemu vidi: Stje- 


Usp. ibid., str. 327. O važnosti metaforičkog 
mišljenja u odnosu filozofije i umjetnosti vidi: 
Gordana Škorić, »Metaforičko mišljenje«, Fi- 
lozofska istraživanja 33 (2013) 1, str. 37-45. 


46 


Usp. K. Gloy, Vernunft und das Andere der 
Vernunft, str. 328. 


47 

STEM području se ne može zanijekati ino- 
vativnost, ali je je ono ipak usmjereno prema 
tržištu i profitu, a kritičko mišljenje i krea- 
tivnost trebali bi imati u vidu čovjeka u cje- 
lini i što je dobro za čovjeka kao čovjeka u 
njegovoj ljudskoj cjelovitosti. Zato je važno 


pan Radić, »Duh i obrazovanje. Rasprava o 
temeljnim filozofijskim načelima obrazova- 
nja i nužnost njihovom povratku«, Filozofska 
istraživanja 41 (2021) 4, str. 765—780, doi: 
https://doi.org/10.21464/fi41406. Također, 
iz perspektive »digitalne filozofije«: Fulvio 
Šuran, »Quo Vadis Digitalis Homine? Digital 
Philosophy and the Universe«, In medias res 
8 (2019) 15, str. 2375-2384. 


48 

Usp. Mislav Ježić, »Kulturne perspektive i 
znanstvena metodologija«, Filozofska istra- 
živanja 34 (2014) 4, str. 471-485, ovdje str. 
471. 

do znanja vodi preko informacija i podataka, ali informacije i podaci po sebi 
nisu znanje. Međutim, razlučivanje vrijednih od bezvrijednih informacija već 
zahtijeva određeno znanje 1 određen način mišljenja s obzirom na ono što se 
želi spoznati. Znanje uključuje razumijevanje određenih informacija u širem 
kontekstu horizonta ljudskoga života, stvaranje stavova, internaliziranje vrije- 
dnosti i neprestano nadograđivanje tako stečenoga znanja. Jasno je da se tu 
radi o napornom poslu 1 uvijek postoji opasnost da se procjena korisnoga 
znanja prepusti diktatorima tržišta i profita. To iz perspektive onoga koji mora 
izabrati i procijeniti može biti komotnije, ali prihvaćajući diktat »nevidljive 
ruke« gubi bitnu komponentu svoje ljudskosti. Poticaj na mišljenje i vježba- 
nje mišljenja čini se dobrim načinom sprječavanja pada u zamku intelektualne 
lijenosti. 

Treća karakteristika suvremenosti koja se pokazuje kao protivština za ostvare- 
nje mišljenja jest digitalizacija ne samo znanja nego sve više i drugih aspekata 
ljudskoga života, što povratno ima utjecaj i na način mišljenja. Svatko tko ima 
iskustvo rada s računalom naučio je da s računalom nema »rasprave«. Tvrdo- 
glavo inzistira na svojem »stavu« i ne popušta dok korisnik ne prilagodi svoje 
ponašanje računalnim zahtjevima i pravilima. Samo je jedan put koji vodi do 
cilja i taj je u vladavini tehnologije strogo određen do stupnja svetosti.“ Neo- 
buzdana uporaba digitalnih tehnologija, osobito kod mladih osoba, rezultirala 
je stvaranjem nove dijagnoze — »digitalne demencije«. Kao posljedica isto- 
vremenog korištenja više medija 1 obavljanja više poslova razvijaju se površ- 
nost i poremećaj pažnje.** Navezanost na ekrane i umreženost (zarobljenost 
u mreži aplikacija) uz stalno praćenje »influencera«, proizvodi posebnu vrstu 
podražaja pa se može postaviti i pitanje u kojoj mjeri i tzv. »e-učenje« može 
doprinijeti razvoju sposobnosti mišljenja. Mišljenje zahtijeva vrijeme, nije 
površno nego ide u dubinu i obuhvaća svoj predmet iz različitih perspektiva, 
a sve je to u suprotnosti s trendom brze dostupnosti podataka i informacija 
te njihove površne konzumacije bez kontekstualizacije. Nedostatak strplji- 
vosti i nesposobnost koncentracije nisu dobre pretpostavke za čitanje duljih 
i težih tekstova.“! Čini se da društveni i duhovni uvjeti za kritičko mišljenje 
danas nisu prikladni. Više od sto godina nakon Deweya situacija onih koji bi 
trebali učiti kritički misliti stubokom se promijenila zbog deformacije nači- 
na mišljenja koja se događa korištenjem digitalnih tehnologija. Ako se već u 
Deweyevo vrijeme, prema citatu u prvoj bilješci, »aktivno, ustrajno i brižljivo 
razmatranje« nekome činilo prezahtjevnim da bi se tražilo od učenika, onda 
se čini da danas, kada je gotovo nemoguće pobjeći od »digitalnih smetnji«, 
ne preostaje drugo nego kapitulacija. Osim »digitalne demencije«, uporaba 
digitalnih tehnologija utječe i na podvrgavanje načina ljudskog mišljenja teh- 
nologiji. Proglašenjem pandemije i određivanjem zatvora 2020. godine teh- 
nologija je dobila i službeno i javno priznanje svoje nezamjenjivosti. Sve su 
snage, osobito nevičnih korisnika koji su bili prisiljeni dublje zaplivati voda- 
ma tehnologije, bile usmjerene na strepnju hoće li uspjeti »sve napraviti kako 
treba«.?? Digitalna tehnologija ima svoju logiku, koja je prosječnom korisniku 
nerijetko nerazumljiva. Prihvaćanje te logike također utječe na način mišlje- 
nja prilagođavanjem nepopustljivim parametrima stroja. 

Čini se da bi kritičko mišljenje moglo biti dobar lijek za sve tri navedene po- 
teškoće današnjega načina mišljenja — bilo da se radi o sustavu obrazovanja, 
bilo da se radi o življenju uopće. Tu zadaću može ispuniti samo ako samo 
sebe ne reducira na bilo koji od prikazanih tipova uma. Ili ako, kada se govori 
o »kritičkom mišljenju« u kontekstu obrazovanja, ne postane žrtvom poput 

drugih reformskih sintagmi,* koje su imale rok trajanja jednak mandatu vlade 
ili resornog ministra. 


7. Namjesto zaključka 


Svrha mukotrpnog probijanja kroz šumu razumijevanja uma bila je ponuditi 
moguću polazišnu točku za provođenje kritičkog mišljenja, tj. posvijestiti da 
polazišnu točku zapravo nije jednostavno odrediti. Pokazalo se da se um i 
racionalnost mogu razumjeti na različite načine (što, u konačnici, pokazuje i 
čitava povijest filozofiranja) te se skrenula pažnja na, u naše vrijeme, domi- 
nantan zapadnjački tip racionalnosti. Za kritičko mišljenje to bi značilo, su- 
kladno načelu intelektualnog poštenja, principijelnu neisključivost s obzirom 
na bilo koji tip racionalnosti i priznanje njihova važenja. A to otvara i neka 
pitanja, tj. vodi nas prema pretpostavkama koje bi trebao uzeti u obzir svatko 
tko se laća kritičkog mišljenja. 

Ponajprije, kritičko mišljenje ne znači ne imati formirano mišljenje ili stav, ali 
uključuje spremnost i svoj stav postaviti u pitanje. Bez stava ne postoji mjesto 
s kojega se može kritički propitivati, a određeni stav istovremeno uključuje i 

Odilon-Gbčnoukpo Singbo, »Philosophical 
and Theological Contributions by Romano 
Guardini and Jacques Ellul to the Understan- 
ding of Technological Power«, Bogoslovska 
smotra 90 (2020) 5, str. 1027-1050, ovdje str. 
1034-1037. 


50 

Usp. Manfred Spitzer, Digitalna demencija. 
Kako mi i naša djeca silazimo s uma, Ljevak, 
Zagreb 2018., str. 212-224. 

Stoga se i u ozbiljnim studijama mami obeća- 
njem »brzog i lakog puta« k boljem mišljenju. 
Usp. D. F. Halpern, Thought and Knowledge, 
str. 34. Nestrpljivost i površnost pokazuju se i 
u činjenici da postoje džepna izdanja uputa za 
kritičko mišljenje. Vidi: Richard Paul, Linda 
Elder, Kritisches Denken. Begriffe & Instru- 
mente — ein Leitfaden im Taschenformat, Stif- 
tung fiir kritisches Denken, Criticalthinking. 
org. Dostupno na: https://www.criticalthin- 
king.org/files/german_concepts_tools.pdf 
(pristupljeno 20. 5. 2022.). 

Kao bez konkurencije najpoznatija i najčešća 
rečenica poznata iz različitih aktivnosti »na 
daljinu« (nastava, sjednice, sastanci), o čemu 
postoje i brojni vicevi, se profiliralo pitanje: 
»Čujete/vidite li me?«, uz prigodni dodatak: 
»Ja Vas ne čujem«. 

Zanimljivo je primijetiti da je govor o »kri- 
tičkom« mišljenju utihnuo početkom pande- 
mije 2020. godine uz prešutnu izdaju svih 
tobožnjih ideala kritičkog mišljenja. U su- 
sretu sa službenim  političko-medicinskim 


narativom, kritičko mišljenje — zapravo uopće 
mišljenje kao takvo — i pitanja koja bi dovo- 
dila u sumnju službene vijesti od samoga su 
početka blokirani. Niti na konferencijama za 
medije nisu se mogla čuti pitanja iz kojih bi 
se imalo čula sumnja s obzirom na službeni 
narativ. S jedne strane svjedočili smo man- 
tri »znanstvenosti« i pozivanju na znanost, a 
s druge strane kao antihumani čin osuđivala 
se osnovna znanstvena metoda: postavljanje 
pitanja i istraživanje. Štoviše, čak se svako 
propitkivanje službenog narativa difamiralo 
optuživanjem za teoriju zavjere ili orwelovski 
brisalo iz javnog prostora. Na tom se primjeru 
vidi da stvarno kritičko mišljenje, za razliku 
od »kritičkog mišljenja« kao propagiranog 
cilja, nije u interesu niti (političkog) sustava 
niti s njim povezanih kreatora javnoga mišlje- 
nja. Takva iskustva pak umanjuju povjerenje 
prema sustavu, osobito ako odjednom postane 
zainteresiran za »kritičko« mišljenje. Više o 
tome vidi: Emil Vlajki, »Coronavirus in Light 
of Philosophy«, Media, Culture and Public 
Relations 12 (2021) 1, str. 6-32, doi: https:// 
doi.org/10.32914/mcpr.12.1.1. 

Jedna takva jest svakako »društvo znanja«. 
Godinama promovirano »društvo znanja« iz- 
gubilo se, ne znajući, u bespućima reformi, pa 
se, budući da se ništa ne zna, zabio kolac no- 
voga gradilišta korak unazad, tj. u proces koji 
bi trebao rezultirati znanjem, tj. u mišljenje. 
Vidi također: Konrad Paul Liessmann, Teori- 
ja neobrazovanosti. Zablude društva znanja, 
Naklada Jesenski i Turk, Zagreb 2008. 

mogućnost biti kritički propitivan. Uvijek novo postavljanje u pitanje — a to je 
bit filozofije — sugerira da nema konačnog odgovora. Odgovori su parcijalni 
i kao takvi podsjećaju na činjenicu ograničenosti spoznaje (a time 1 moguć- 
nosti da se stavovi mijenjaju). Jednako tako, ne smije se smetnuti s uma da je 
kod mišljenja važan i sadržaj, ono na što je mišljenje usmjereno, uključujući 
i razloge određene intencije, te da se mišljenje ne može svesti samo na način 
mišljenja (npr. kritičko), kao da se kreće na put bez cilja. To bi značilo da se 
kritičko mišljenje ne može svesti samo na proces i metodu. Kritičko mišljenje 
pretpostavlja razmatranje pod određenim vidom, ono »kritičko« kritičkog mi- 
šljenja proizlazi iz pretpostavke mišljenja cjeline i smisla. Da kritičko mišlje- 
nje ne bi upalo u zamku instrumentalizacije bez ljudsko-vrijednosnog aspek- 
ta, važno je imati na umu to izvorno jedinstvo uvida i razumijevanja cjeline i 
djelovanja. Bez određene, s oprezom zauzete, »konačne perspektive« kritičko 
mišljenje ostaje samo svrdlanje vode, propitivanje radi propitivanja, koje, uz 
napor, može čak biti i zabavno i vježbati um, ali bez utjecaja na život. Bez 
toga okvira, bez uzimanja u obzir (makar mogućnosti) drugosti uma, mišlje- 
nje se pretvara u besciljno lutanje. Fragmentirano znanje, površnost mišljenja 
i nesposobnost koncentracije s tim okvirom, jasno je, nisu kompatibilni. 
Nadalje, važan element kritičkog mišljenja jest kriterij. Ovisi li kriterij o tre- 
nutnoj volji i osjećaju ili postoji neki (makar »privremeno«) apsolutni krite- 
rij?“* Kriterij određuje poziciju iz koje se razvija kritičko mišljenje. Postoje, 
kao što smo vidjeli, različiti tipovi mišljenja s mogućnošću različitih kriterija. 
Kritičko mišljenje ne bi smjelo izostaviti ili apriori odbaciti nijedan od njih 
(pa ni diairetički, iako je taj tip najviše podvrgnut kritici) ako želi biti »kri- 
tičko« i pod vidom sveobuhvatnosti. Jednako bi pogrešno bilo inzistirati na 
jednom tipu kao jedinom ispravnom 1 nametati ga apsolutno. Stoga se kom- 
plementarni pristup različitim tipovima uma i mišljenja čini jedinim intelek- 
tualno poštenim »rješenjem«. Nadalje, postoje i različiti sadržaji mišljenja 
koji se propituju i svaki ima svoju specifičnost te se ne mogu svi svesti pod 
metodu jednoga tipa (npr. diairetičkog). Potrebno je uzeti u obzir i »drugost 
uma«, pri čemu je, kako se pokazalo, poetički, metaforički, analogijski govor 
od ključne važnosti. Ako mišljenje treba biti »kritičko«, onda takvo treba biti 
prije svega prema mišljenju samom, imajući na umu sve mogućnosti te oso- 
bito devijacije mišljenja, pa i one dominantne koje određuju životnu praksu. 
I na kraju, kritika znači razlučivanje, pa kada se govori o »kritičkom« mišlje- 
nju, valja jasno postaviti što se od čega razlučuje, koja je svrha razlučivanja, 
s koje pozicije se razlučuje, te koji su s njom povezani kriteriji razlučivanja. 
Odgovor na sva ta pitanja ovisi o izboru tipa uma koji uključuje zahtjev cjelo- 
vitosti. A pri tom bi trebalo 1 raz-lučiti i od-lučiti koji tip uma je u tom smislu 
korektan. 

Evidentno je da u buđenju svijesti o važnosti kritičkoga mišljenja, ali 1 o po- 
trebi priznanja važenja različitih tipova uma nezamjenjivo poslanje po svojoj 
naravi ima filozofija. Tako se, s obzirom na dijagnozu digitalne demencije, 
može činiti da su ideali kritičkoga mišljenja toliko udaljeni od stvarnosti da se 
čak ne može razumjeti niti njihova svrhovitost, ne bi se smjelo izgubiti nadu, 

Ako ne postoji jasan kriterij za kritiku koji — Armin G. Wildfeuer (ur.), Neues Handbuch 
je takav da za sebe može zahtijevati apsolut- — philosophischer Grundbegriffe, sv 2, Verlag 
no važenje, onda kritika, pa i ono »kritičko» Karl Alber, Freiburg — Miinchen 2011., str. 
u mišljenju koketira s proizvoljnošću. Usp. = 1346-1357, ovdje str. 1352. 

Dirk Stederoth, »Kritik«, u: Petra Kolmer, 

jer svaki čovjek posjeduje uvjet mogućnosti za posao mišljenja, tj. um. A opće 
je poznato da je sa svojim umom svatko zadovoljan, pa se može pretpostaviti 
da ga svatko, barem u mogućnosti, može i rabiti. 


Nenad Malović 


»Kritisches“ Denken und das Andere der Vernunft 


Zusammenfassung 


Das Ziel dieses Textes ist, die Aufmerksamkeit auf einige Voraussetzungen, die als wichtig filr 
besseres Verstćindnis des Denkens scheinen, das zusditzlich als ,,kritisches “ bezeichnet wird, zu 
richten. Zuerst wird einleitend konstatiert, dass die Rede vom ,,kritischen “ Denken im Kontext 
der Ausbildung aufgetreten ist, und es wird daran erinnert, dass ,, Kritisches“ ein wesentli- 
Cher Bestandteil des Denkens tiberhaupt ist. Deshalb werden verschiedene Vernunfttypen vor- 
gestellt, aus denen sich verschiedene Rationalitćits- und Denktypen entwickeln. Dabei wird an 
zeitgenossische Kritik an der Absolutierung der westlichen dihairetischen Rationalitdt erinnert, 
wonach es gezeigt wird, wie sich aus der Einheit der Vernunft die Pluralitit von Rationalitćiten 
entwickelt hat. Im folgenden Abschnitt wird die urspriingliche Vernunft als Einheit von Logos 
und Mythos dargestellt, fortgesetzt von der Thematisierung dessen, was aus der Perspektive 
der dihairetischen Rationalitdt nicht als der Vernunft Zugehoriges anerkannt wird — das Andere 
der Vernunft. Darauf folgt die Darstellung der Anerkennungsmoglichkeit der Rationalitit des 
Anderen der Vernunft, welche sich in der Metapher und der analogischen Rationalitćit zeigt. 
Nichstes Kapitel diskutiert einige Folgemanifestierungen der dihairetischen Rationalitćit und 
mit diesen Folgen verbundene Schwierigkeiten in Bezug auf Voraussetzungen der Fćihigkeits- 
entwicklung des kritischen Denkens. Zum Schluss werden einige Bedingungen fiir kritisches 
Denken dargestellt. 

